open-index/open-wikipedia-markdown huggingface dataset:
Motacillidae

Die **Motacillidae** is 'n kosmopolitiese maar oorwegend Ouwêreldse voëlfamilie in die sangvoëlorde, waarvan die koesters (*Anthus*), kalkoentjes (*Macronyx*) en kwiksterte (*Motacilla*) die grootste genera verteenwoordig. Die takson is maklik herkenbaar en morfologies baie eenvormig, maar hul presiese verwantskap met ander sangvoëls is nie ooglopend nie. Hul proteïene dui wel op 'n verwantskap met die Ouwêreldse sangers en vlieëvangers, terwyl hul gereduseerde buitenste slagveer, in ooreenstemming met filogenetiese resultate, weer 'n verwantskap met die mossies, aksentors, wewers en sysies uitwys. 

## Kenmerke
Hulle is grondlewende en grootliks insekvretende sangvoëls. Hulle wissel van klein tot middelmatige grootte, met volwassenes wat tussen 11 en 64 gram weeg, en tussen 12 en 21 cm lank is. langerige bene en gepunte, slanke snawels. Die snawelrif (kulmen) is effens afgeboë en die halluksklou krom instede van reguit soos tipies by lewerikke (Alaudidae). By koesters en veral die kwiksterte word die stert voortdurend op en af gedu, en ritmiese kopbewegings is dikwels opvallend. Sangvlugvertonings is algemeen, Neste word ook onder meer in inkalwende grondwalle, Die minder aanpasbare kalkoentjies het daarenteen endemies aan Afrika gebly, en kan as groot kleurryke koesters beskou word. Die kwiksterte (*Motacilla*), ’n buitegroep van voorgenoemde twee, het in die gematigde en waterryke noorde ontstaan. Die drie endemiese kwikstert-spesies van Afrika blyk aldus van naverwante taksa uit die Palearktiese ekostreek af te stam.
duimnael|regs|Die São Tomé-kortstertjie (*Amaurocichla bocagii*) is endemies aan São Tomé-eiland, Wes-Afrika
* Genus *Amaurocichla*
** *Amaurocichla bocagii*
* Genus *Anthus* (koesters)
** 40 spesies
duimnael|regs|Die woudkwikstert (*Dendronanthus indicus*) in Indië
* Genus *Dendronanthus*
** *Dendronanthus indicus*
* Genus *Macronyx* (kalkoentjies)
** *Macronyx ameliae* — Rooskeelkalkoentjie
** *Macronyx aurantiigula*
** *Macronyx capensis* — Oranjekeelkalkoentjie
** *Macronyx croceus* — Geelkeelkalkoentjie
** *Macronyx flavicollis*
** *Macronyx fuellebornii*
** *Macronyx grimwoodi*
** *Macronyx sharpei*
[duimnael|regs|'n [Bergkwikkie in Limpopo]]
* Genus *Motacilla* (kwiksterte)
** *Motacilla aguimp* — Bontkwikkie
** *Motacilla alba*
** *Motacilla capensis* — Gewone kwikkie
** *Motacilla cinerea* — Gryskwikkie
** *Motacilla citreola* — Sitrienkwikkie
** *Motacilla clara* — Bergkwikkie
** *Motacilla flava* — Geelkwikkie
** *Motacilla flaviventris*
** *Motacilla grandis*
** *Motacilla maderaspatensis*
** *Motacilla samveasnae*
** *Motacilla tschutschensis*
* Genus *Tmetothylacus*
** *Tmetothylacus tenellus* — Goudkoester

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Langstertkoester

Die **langstertkoester** (*Anthus longicaudatus*) is 'n nie-broeiende voël en winterbesoeker, hoofsaaklik van Mei tot Augustus en leef oop kortgrasveld en Karoobossieveld van die Noord-Kaap. Hulle kan een-een voorkom of in swerms van tot 40 groot. Die voël is 19&nbsp;cm groot en weeg 33 gram. Hulle broeigebied is vermoedelik in Sentraal-Afrika. In Engels staan die voël bekend as die *Long-tailed pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Klipkoester

Die **klipkoester** (*Anthus crenatus*) is 'n endemiese, gelokaliseerde algemene standvoël in hoërliggende gebiede, hoofsaaklik hoër as 1000&nbsp;m op steil klipbesaaide heuwelhange en Karookoppies. Die voël is 18&nbsp;cm groot en weeg 31&nbsp;gram. In Engels staan die voël bekend as die *African rock pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
Gewone koester

__NOTOC__

Die **gewone koester** (*Anthus cinnamomeus*) is 'n algemene, wydverspreide standvoël oor groot gedeeltes van sy gebied en beweeg in die winter van hoër na laer gebiede. Hulle kom in oop kortgrasveld voor, veral dié wat swaar bewei, onlangs afgebrand of gesny is. Die voël is 17&nbsp;cm groot en weeg 25 gram. In Engels staan die voël bekend as die *African pipit*.
## Galery

Anthus cinnamomeus, nes, b, Zoutpan.jpg|'n Nes van ras *A. c. rufuloides* op 'n vloedvlakte, Gauteng
African pipit (Anthus cinnamomeus) (13971536013), crop.jpg|'n Jongvoël van ras *A. c. rufuloides* met duidelik gemerkte mantelvere
African Pipit (Anthus cinnamomeus) lacuum - Flickr - Lip Kee.jpg|Volwasse *A. c. lacuum* in Kenia

## Kyk ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Newton se Swaartekragwet

duimnael|200px|Diagram van twee massas wat mekaar aantrek.

Volgens **Newton se Swaartekragwet** trek elke massapunt in die heelal elke ander massapunt aan. Die krag van dié aantrekking is eweredig aan die produk van hul massas en omgekeerd eweredig aan die kwadraat van die afstand tussen hulle, en vind plaas al langs die lyn wat albei punte kruis. (Daar is apart bewys dat groot, ronde simmetriese massas aantrek en aangetrek word asof hul massa by hul middelpunt gekonsentreer is.) Newton het dié wet geformuleer in sy werk *Philosophiae Naturalis Principia Mathematica*, wat op 5 Julie 1687 die eerste keer gepubliseer is.

Dit word soos volg aangedui:
: F = G \frac{m_1 m_2}{r^2}\ ,
waar:
* *F* = die krag tussen die massas
* *G* = die swaartekragkonstante
* *m*1 = die eerste massa
* *m*2 = die tweede massa
* *r* = die afstand tussen die middelpunte van die massas

In SI-eenhede word *F* gemeet in newton (N), *m*1 en *m*2 in kilogram (kg), *r* in meter (m) en die konstante *G* is min of meer gelyk aan .

Die waarde van die konstante, *G*, is die eerste keer reg vasgestel uit die resultate van die Cavendish-eksperiment wat in 1798 deur die Britse wetenskaplike Henry Cavendish uitgevoer is, hoewel Cavendish nie self die waarde bereken het nie. Dié eksperiment was ook die eerste toets van Newton se teorie van swaartekrag tussen massas in die laboratorium. Dit het plaasgevind 111 jaar ná die publikasie van die *Principia* en 71 jaar ná Newton se dood; Newton kon dus nie die waarde van *G* in sy berekenings gebruik nie – in plaas daarvan kon hy net ’n krag relatief tot ’n ander krag bereken.

Dié wet is intussen vervang met Einstein se algemene relatiwiteitsteorie, maar word steeds gebruik as ’n uitstekende benadering van die invloede van swaartekrag. Relatiwiteit is net nodig as daar ’n behoefte is aan uiterse presisie of wanneer gewerk word met die swaartekrag van "uiters" groot en digte voorwerpe.

## Kyk ook 
* Swaartekrag

## Verwysings 
: *15px Hierdie artikel is vertaal uit die Engelse Wikipedia*
Bergkoester

Die **bergkoester** (*Anthus hoeschi*) is 'n broeiende-endemiese voël en algemene besoeker van Oktober tot April. Die voël leef in berggrasveld en sy nie-broeigebied is waarskynlik Sentraal-Afrika. Hulle kan in die winter op enige plek noord van die Drakensberg aangetref word. Die voël is 19&nbsp;cm groot en weeg 27 gram. In Engels staan die voël bekend as die *mountain pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Nicholsonse koester

__NOTOC__

Die **Nicholsonse koester** (*Anthus nicholsoni*) is 'n algemene maar gelokaliseerde standvoël wat hoofsaaklik op oop, klipbesaaide heuwelhange in grasveld en savanne voorkom. Die spesie kom een-een of in pare voor en sit dikwels op rotse, struike of bome. Hulle behoort tot 'n spesie-kompleks met 'n uitgestrekte verspreiding in Afrika en Suid-Asië, wat vroeër onder *Anthus similis* (Engels: long-billed pipit) verenig is. Die Nicholsonse en miombokoesters word nou egter as aparte spesies in hierdie kompleks beskou. Die Nicholsonse koester is feitlik tot Eswatini, Suid-Afrika, Lesotho en Namibië beperk, waar hul verspreiding dié van kliprandjies, koppies en berghange volg, van seevlak tot in die Lesotho-hoogland. Die voël is 19&nbsp;cm groot en weeg 30 gram. Dit is vernoem na Francis Nicholson (1843-1925), 'n Engelse katoenhandelaar en amateur-ornitoloog wat 'n belangstelling in die Motacillidae gehad het. In Engels staan dit as "Nicholson's pipit" bekend.

## Subspesies
Vyf subspesies word erken:
* *A. nicholsoni nicholsoni* — Noordwes tot benede-Oranjerivier
* *A. nicholsoni leucocraspedon* Reichenow, 1915 — Khomas-hoogland en omstreke
* *A. nicholsoni petricolus* Clancey, 1956 — Transvaal, Eswatini, noord-Vrystaat, KwaZulu-Natal, Lesotho-hoogland
* *A. nicholsoni palliditinctus* Clancey, 1956 — Kaokoveld
* *A. nicholsoni primarius* Clancey, 1990 — Wes-Kaap, Oos-Kaap en suidelike Noord-Kaap en Vrystaat

## Galery

Long-billed pipit, Anthus similis, at Devon Grasslands, Gauteng, South Africa (48233268132).jpg|*A. n. petricolus* naby Devon, Gauteng
Long-billed pipit (cropped).jpg|*A. similis decaptus* in Indië
Long-billed Pipit (21373874028).jpg|'n Jongvoël van *A. s. similis* in Indië
Anthus similis1.jpg|*A. s. similis* naby Mysore, Indië
Anthus similis captus MHNT.ZOO.2010.11.205.26.jpg|Eier van *A. s. captus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011.
Koester (voël)

**Koesters** is klein sangvoëls met kriptiese grysbruin kleure bolangs en ligter grys of bont kleure onderlangs, wat veral in oop grasveld aangetref word. Hierdie voëls behoort aan die genus ***Anthus***, wat onder die subfamilie Anthinae (wat die goudkoester en kalkoentjies insluit) en familie Motacillidae ressorteer. Die genus verteenwoordig alle koesters met die uitsondering van die afwykende maar naverwante goudkoester.

Hulle is vernoem na die *anthos* (Grieks), oftewel *anthus* in Latyn, ‘n veldvoëltjie (moontlik die geelkwikkie) wat deur Aristoteles en Plinius vermeld word. Koesters deel oop, mesiese habitatte met die lewerikke en het ‘n soortgelyke voorkoms en nesmaakgewoontes. By albei taksa is die tersiëre slagvere verleng. Koesters het egter ‘n bedeesde sang-repertoire, is skraler gebou en hul veredos het selfs meer besadigde, vaal kleure, wat aan die voor- of rugkant gevlek of gestreep kan wees. Wanneer dié verslyt vertoon hulle donkerder omdat die bleker veersome verweer het. Die 2 tot 4 roomkleurige eiers is lig tot swaar gevlek, en die eierinkubasie- en kuikenperiodes duur elk in die omgewing van 12 dae tot knap oor twee weke.

Etlike soorte is fisies so eenders dat hulle net deur noukeurige teleskopiese waarneming of in die hand uitgeken kan word. In die hand lewer die stertpatroon, vlerkformule en lengte van die agterklou soms uitslag. In teenstelling met *Anthus* toon die unieke goudkoester (genus *Tmetothylacus*) opvallende gender-dimorfisme, terwyl hul tibiotarsus onderlangs ongeveerd is en hul bene besonder lank voorkom.

## Spesies 
duimnael|240px|Die geelborskoester
[240px|duimnael|'n Klipkoester in [Lesotho]]
[duimnael|240px|'n Bergkoester by [Naudésnekpas|Naudésnek, Oos-Kaap]]
duimnael|240px|'n Boomkoester in Indië

**Anthus antarcticus*
**Anthus australis*
**Anthus berthelotii*
**Anthus bogotensis*
**Anthus brachyurus* — Kortstertkoester
**Anthus caffer* — Bosveldkoester
**Anthus campestris*
**Anthus cervinus* — Rooikeelkoester
**Anthus chacoensis*
**Anthus chloris* — Geelborskoester
**Anthus cinnamomeus* — Gewone koester
**Anthus correndera*
**Anthus crenatus* — Klipkoester
**Anthus furcatus*
**Anthus godlewskii*
**Anthus gustavi*
**Anthus gutturalis*
**Anthus hellmayri*
**Anthus hodgsoni*
**Anthus hoeschi* — Bergkoester
**Anthus leucophrys* — Donkerkoester
**Anthus lineiventris* — Gestreepte koester
**Anthus longicaudatus* — Langstertkoester
**Anthus lutescens*
**Anthus melindae*
**Anthus nattereri*
**Anthus nilghiriensis*
**Anthus novaeseelandiae*
**Anthus nyassae* — Boskoester
**Anthus pallidiventris*
**Anthus petrosus*
**Anthus pratensis*
**Anthus pseudosimilis* — Kimberleykoester
**Anthus richardi*
**Anthus roseatus*
**Anthus rubescens*
**Anthus rufulus*
**Anthus similis* — Nicholsonse koester
**Anthus sokokensis*
**Anthus spinoletta*
**Anthus spragueii*
**Anthus sylvanus*
**Anthus trivialis* — Boomkoester
**Anthus vaalensis* — Vaalkoester

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Miombokoester

Die **miombokoester** of **boskoester** (*Anthus nyassae*) is 'n gelokaliseerde, algemene standvoël van breëblaarboomveld van suidsentrale Afrika. Dit is vroeër as 'n takson van die langbekkoester (*Anthus similis*) gereken, maar word nou soos Nicholsonse koester as 'n aparte spesie beskou. Dit is inheems aan Angola, noordelike Botswana, suidelike DRK, Malawi, noordelike Mosambiek, noordoostelike Namibië, Tanzanië, Zambië en Zimbabwe. In Engels staan dit as die *wood pipit* bekend.

## Voorkoms en gewoontes
Die voël is 18&nbsp;cm groot, weeg 24 gram, en die genders lyk eenders. Die voëls kom as enkelinge of in pare voor en soek hul kos op die grond. Hulle bewoon grasryke breëblaarboomveld, waaronder veral miomboveld, maar ook veld met rooisering, Zambezi- of dopperkiaat. Anders as die Nicholsonse of langbekkoesters word hulle slegs by uitsondering in klipperige areas gevind. Die nes word in 'n verskuilde holte langs 'n graspol geplaas, en die legsel bestaan meestal uit 2 tot 3 eiers. Die eier se basiskleur wissel van roomwit, wasigblou tot bleekbruin. Dié is veral om die breër punt olyfbruin, bleeklaventel of in wisselende skadu's van grys, bruin of rooibruin gespikkel of gevlek. Pasuitgebroeide kuikens is swart en naak, maar ontwikkel dons na enkele dae. Volwassenes kan 'n gebreekte vlerk afleidingvertoning by die nes uitvoer. Jongvoëls verveer kort nadat hulle die nes verlaat, en volwassenes ondergaan soortgelyk 'n ververing na die broeityd.

## Subspesies
Twee subspesies word in Suider-Afrika onderskei:
* *A. n. frondicolus* Clancey, 1964 — Zimbabwe en aanliggende Mosambiek
* *A. n. chersophilus* Clancey, 1989 — Botswana, Namibië, suid-Angola en Zambië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Maaloula

**Maaloula**, soms ook '''Ma'loula** of **Maalula'*  (Aramees: מעלולא, *Maʿlūlā*; Arabies: معلولا *Maʿlūlā'') is 'n dorp in die Siriese Rif Dimashq-goewernement. Die dorp is 56&nbsp;km noordoos van die hoofstad Damaskus en meer as 1&nbsp;500 m bo seevlak in 'n ruwe berggebied geleë.

Maaloula, wat hoofsaaklik deur Christene bewoon word, het van oudsher 'n belangrike rol as godsdienstige sentrum en toevlugsoord gespeel. Maar dit staan veral bekend as een van drie nedersettings in Sirië waar 'n Wes-Aramese dialek as omgangstaal gebesig word. Aramees was die moedertaal van Jesus van Nasaret, maar was al omstreeks 1300 byna uitgestorwe.

## Etimologie 
Die dorpsnaam is afgelei van die Aramese woord מעלא (maʿ'əlā, "ingang").

## Bevolking 
Volgens die sensus van 2004 het Maaloula 'n bevolking van 2&nbsp;762 gehad. In 2013 is dit op sowat 5&nbsp;000 beraam. Teen die middel van die 20ste eeu het nog sowat 15&nbsp;000 mense in die bergdorp gewoon. Die meeste Maaloulis, soos die bewoners plaaslik genoem word, het hulle lankal in stedelike nedersettings gevestig, soos byvoorbeeld in Bab Touma, die Christelike kwartier van Damaskus se historiese stadskern waar die meeste bakkerye deur Maaloulis bedryf word. Die meeste van hulle spandeer hul vakansies in Maalouli sodat die dorpsbevolking in die somermaande maklik tot 6&nbsp;000 kan styg.

Vandag is die meeste bewoners aanhangers van die Christelike (veral Antiogiese Ortodokse en Melkitiese Griekse Katolieke) en Islamitiese geloof. As gevolg van die Siriese burgeroorlog dien Maaloula as toevlugsoord vir Moslems uit Damaskus.

## Taal 
Maaloula is - naas twee nabygeleë dorpe, Bakh'a en Jubb Adin - een van drie plekke waar mense nog 'n Wes-Aramese dialek besig, al dien dit nie meer as skryftaal nie. Die dialek word mondeling van generasie tot generasie oorgelewer. Nogtans word daar pogings aangewend om 'n nuwe alfabet vir die dialek te ontwikkel waarby die skryfstelsels van verwante tale in die gebied as basis dien.

Die invloed van Siriese Arabies, waaraan inwoners onder meer deur die media blootgestel word, en verstedeliking bedreig die plaaslike dialek. Dorpsbewoners, wat huzlle in Damaskus vestig, laat hul moedertaal dikwels ten gunste van Arabies vaar. In 2003 is 'n taalskool in die dorp gestig om die Aramese taal van Maaloula te bewaar.

## Eksterne skakels 
* *In Syrian Villages, the Language of Jesus Lives*. In: *The New York Times*, 22 April 2008. Besoek op 9 September 2013
Bosveldkoester

Die **bosveldkoester** (*Anthus caffer*) is 'n gelokaliseerde, redelik algemene standvoël en nomade in oop boomveld, veral op klipperige plekke waar daar goeie grasbeskutting is. Die voël is 13&nbsp;cm groot en weeg 18 gram. In Engels staan die voël bekend as die *bushveld pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kortstertkoester

Die **kortstertkoester** (*Anthus brachyurus*) is 'n skaars standvoël en plaaslike trekvoël. Dit verlaat hoogliggende gebiede in die winter. Hulle verkies grasagtige heuwelhange op plekke met kort, digte gras insluitend onlangs-afgebrande dele. Die voël is 12&nbsp;cm groot en weeg 17 gram. In Engels staan die voël bekend as die *Short-tailed pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Rooikeelkoester

Die **rooikeelkoester** (*Anthus cervinus*) is 'n seldsame palearktiese-broeiende voël en swerwer na vogtige grasveld en landerye, gewoonlik naby water. Die voël is 14&nbsp;cm groot en weeg 2o gram. In Engels staan die voël bekend as die *Red-throated pipit*. Die voël is nog net drie keer opgeteken in Suider-Afrika.

duimnael|300px|links|In Thumamah, Saoedi-Arabië

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gütersloh

**Gütersloh** is 'n stad in Noordryn-Wesfale in die weste van Duitsland, met 'n bevolking van 94&nbsp;973 op 31 Desember 2012 en 'n oppervlakte van 112&nbsp;km². Ná Bielefeld en Paderborn is dit die derde grootste stad in die administratiewe gewes Detmold. Gütersloh is net suidwes van Bielefeld en suid van die grens tot Nedersakse geleë.

## Verwysings
Universidade Tecnológica Federal do Paraná

Die **UTFPR** (Portugees: *Universidade Tecnológica Federal do Paraná*) is 'n universiteit geleë in Curitiba, Paraná, Brasilië.

Dit is op 23 September 1909 gestig.

## Verwysings 
## Eksterne skakels 
*  UTFPR se webtuiste
Langstertlaksman

Die **langstertlaksman** (*Corvinella melanoleuca*) is 'n algemene standvoël van doringboomsavanne met kort gras. Hulle kom in pare of meer dikwels in groepe van 4 - 12 voëls voor. 

Die voël is 40 – 50&nbsp;cm groot (insluitende die stert) en weeg 60 - 95 gram. In Engels staan die voël bekend as die *Magpie shrike*.

[duimnael|links|Twee langstertlaksmanne in die [Serengeti|Serengeti Nasionale Park, Tanzanië.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
C/2012 S1

**C/2012 S1**, ook bekend as **Komeet Ison**, was ’n sonskeerderkomeet wat op 21 September 2012 ontdek is.

Ison het op 28 November 2013 sy perihelium (naaste punt aan die Son), bereik en op dié dag is die eerste keer vermoed dit het gedisintegreer. Later in die dag is ’n koma-agtige voorwerp opgemerk wat daarop gedui het dat ’n stukkie van die komeet kon oorleef het. Op 29 November het die koma egter dowwer geword tot ’n skynbare magnitude van 5. Teen die einde van 30 November het dit verder verdof tot ’n magnitude van 7. hoewel Nasa steeds die moontlikheid onderdoek het dat ’n stukkie van die komeet sy perihelium kon oorleef het.

## Wentelbaan 
C/2012 S1 het op 28 November 2013 sy perihelium bereik toe dit 0,012&nbsp;AE (1&nbsp;800&nbsp;000&nbsp;km) van die middelpunt van die Son af was. Boonop is meteoorreëns van komete wat net een keer deur die binneste Sonnestelsel beweeg het, baie seldsaam.

## Helderheid en sigbaarheid 
[300px|duimnael|Ison se pad van Desember 2012 deur Oktober 2013 toe dit deur die [Maagd (sterrebeeld)|Maagd, Kreef en Leeu beweeg het.]]
240px|duimnael|’n STEREO-B COR2-beeld van Ison sowat sewe uur ná perihelium.
Toe dit ontdek is, was C/2012&nbsp;S1 se skynbare magnitude sowat 18,8 – heeltemal te dof om met die blote oog te sien, maar helder genoeg dat dit deur ’n groot amateurteleskoop sigbaar was.

Ison was van middel tot einde November op sy beste vanaf die Suidelike Halfrond sigbaar.

## Naam 
Die komeet se amptelike naam is C/2012&nbsp;S1. Die "C" dui aan dit was nie-periodiek en word gevolg deur die jaar van ontdekking. Die "S" stel die halfmaand voor waarin dit ontdek is (in dié geval die tweede helfte van September) en die "1" dui daarop dat dit die eerste komeet is wat in dié halfmaand ontdek is. Ison of ISON is bloot die naam van die organisasie waar dit ontdek is, die International Scientific Optical Network in Rusland. Die naam Komeet Ison word egter meestal in die media gebruik en dit sal waarskynlik so bly, al sal dit verwarring veroorsaak wanneer nog ontdekkings deur die ISON-organisasie gedoen word.

## Verwysings 
## Eksterne skakels 
* Nasa se Ison-waarnemingsveldtog
* Comet ISON Toolkit  by Nasa Solar System Exploration
* ’n Tydlyn vir Komeet Ison – Nasa
* C/2012 S1 (ISON) by Aerith.net
* 
* 15px Hierdie artikel is vertaal uit die Engelse Wikipedia
Elongasie (sterrekunde)

regs

**Elongasie** is in sterrekunde die hoek tussen die Son en ’n planeet (of ’n ander voorwerp wat om die Son wentel), soos gesien vanaf die Aarde. In die illustrasie regs kan ’n voorbeeld gesien word.

’n Planeet wat nader aan die Son is as die Aarde, soos Mercurius of Venus, kan nooit ’n baie groot hoek met die Son vorm nie. ’n Planeet wat verder as die Aarde is, soos Mars, Jupiter of Saturnus, kan ten opsigte van die Son aan die ander kant van die hemelruim lê en so ’n elongasie van 180° vorm.

’n Voorwerp met ’n klein elongasie is in die algemeen moeilik om te sien vanweë die gloed van die Son. Dit kan met sonsopkoms en -ondergang asook tydens ’n sonsverduistering die beste gesien word.

15px Hierdie artikel is vertaal uit die Nederlandse Wikipedia
Kremetartlaksman

Die **kremetartlaksman** (*Eurocephalus anguitimens*) is 'n amper-endemiese algemene standvoël van droë boomveld en doringboomsavanne. Hulle verkies dele met hoë bome met kort gras daaronder. 

Die voël word 23 – 25&nbsp;cm groot en weeg dan 56 – 82 gram. In Engels staan die voël bekend as die *Southern white-crowned shrike*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Souzase laksman

Die **Souzase laksman** (*Lanius souzae*) is 'n seldsame standvoël van breëblaarboomveld. Hulle kom een-een, in pare of familiegroepe voor. Die voël is 17&nbsp;cm groot en weeg 22 - 30 gram. In Engels staan die voël bekend as die ''Souza's Shrike*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings
Paddavissterrestelsel

Die **Paddavissterrestelsel** is ’n ontwrigte spiraalsterrestelsel sowat 400&nbsp;miljoen ligjare van die Aarde af in die sterrebeeld Draak. Sy mees dramatiese kermerke is ’n stert van sterre sowat 280&nbsp;000 ligjare lank en massiewe helderblou sterreswerms.

’n Kompakter stelsel het vermoedelik voor die Paddavissterrestelsel verbybeweeg – van links na regs soos van die Aarde af gesien – en is om die Paddavis geslinger deur hul wedersydse swaartekrag-aantrekking. Tydens dié proses is die spiraalstelsel se sterre, gas en stof deur getykragte in ’n lang stertvormige patroon uitgerek. Die ander stelsel, wat na raming 300&nbsp;000 ligjare agter die Paddavis lê, kan gesien word deur die spiraalarms op die voorgrond links bo op die foto.

Nes sy naamgenoot op die Aarde sal die Paddavis waarskynlik sy stert verloor wanneer dit ouer word – die sterreswerms in die stert sal moontlik klein satelliet-sterrestelsels van die groter spiraalstelsel vorm.

## Verwysings 
* Nasa – die artikel bevat inligting van Nasa, wat in die publieke domein is.

## Eksterne skakels 
* ESA/Hubble-verslag
* 
* 15px Hierdie artikel is vertaal uit die Engelse Wikipedia
Rooiruglaksman

Die **rooiruglaksman** (*Lanius collurio*) is 'n algemene en wydverspreide Palearktiese-broeiende voël en besoeker aan savanne en oop boomveld. Individue keer opeenvolgende somers na dieselfde plekke terug. Hulle bly een-een. Die voël is 18&nbsp;cm groot en weeg 22 tot 44 gram. In Engels staan die voël bekend as die *red-backed shrike*.

## Fotogalery 

Lanius collurio, wyfie, Pietersburg, a.jpg|Wyfie in Limpopo
Lanius collurio -Poland -female-8-4c.jpg|Wyfie in Pole
Red-backed Shrike (Lanius collurio).jpg|Wyfie in Frankryk
Lanius collurio MHNT.ZOO.2010.11.214.Le Monêtier-les-Bains.jpg|Eiers
Cuculus canorus canorus MHNT.ZOO.2010.11.150.40.jpg|Eiers van *C. canorus*-nesparasiet (links) en *Lanius collurio* (regs)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gryslaksman

Die **gryslaksman** (*Lanius minor*) is 'n algemene Palearktiese-broeiende voël en besoeker. Hulle kom in dorre savanne, veral oop doringveld voor en ook in halfwoestynbossieveld. Die voël is 20 tot 22&nbsp;cm groot en weeg 40 tot 65 gram. In Engels staan die voël as die *Lessor grey shrike* bekend.

duimnael|links|Eiers in die *Muséum de Toulouse*.
[duimnael|links|'n Gryslaksman in [Riaad, Saoedi-Arabië.]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gestreepte koester

Die **gestreepte koester** (*Anthus lineiventris*) is 'n gelokaliseerde, algemene standvoël op klipbestrooide heuwelhange in boomveld. Die voël vlieg in bome in wanneer hy gesteur word en word maklik misgekyk wanneer hy nie sing nie. Die voël is 18&nbsp;cm groot en weeg 34 gram. In Engels staan die voël bekend as die *Striped pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
1ste Oscar-toekenningsaand

duimnael|260px|Die 1ste Oscar-toekenningsaand, wat deur 270 mense bygewoon is.

Die **1ste Oscar-toekenningsaand** deur die Academy of Motion Picture Arts and Sciences (AMPAS) is op 16 Mei 1929 gehou om die beste rolprente van 1927 en 1928 aan te wys. Dit is gehou met ’n privaat aandete in die Hollywood Roosevelt Hotel in Los Angeles, Kalifornië. Die AMPAS-president, Douglas Fairbanks, was die aanbieder. Kaartjies het $5 gekos, 270 mense het dit bygewoon en die toekennings het 15 minute geduur. Dit is die enigste Oscar-seremonie wat nie oor die radio of op televisie uitgesaai was nie.

Die pryse, toe nog bekend as Academy Awards, is in 12 kategorieë toegeken en Charlie Chaplin en Warner Brothers het erepryse ontvang.

Hier volg ’n lys van die wenners en benoemdes (die wenners word eerste genoem):

## Erepryse 
* Charlie Chaplin
* Warner Brothers Production

## Galery 

Lêer:Wings poster.jpg|Wings
Lêer:Md479.jpg| Lewis Milestone, beste regisseur, komedie
Lêer:Bundesarchiv Bild 102-07770, Berlin, Rückkehr Emil Jannings aus Amerika.jpg| Emil Jannings, beste akteur
Lêer:Janet Gaynor Argentinean Magazine AD.jpg| Janet Gaynor, beste aktrise
Lêer:Charlie Chaplin in unknown year.jpg| Charles Chaplin, ereprys
Lêer:WarnerStudio.jpg| Warner Brothers Production, ereprys

## Verwysings 
## Bibliografie 
* 
* 

## Eksterne skakels 
* 
* 15px Hierdie artikel is vertaal uit die Engelse Wikipedia
2de Oscar-toekenningsaand

Die **2de Oscar-toekenningsaand** deur die Academy of Motion Picture Arts and Sciences is op 3 April 1930 gehou om die beste rolprente van die tydperk 1 Augustus 1928 tot 31 Julie 1929 te vereer. Dit is gehou met ’n banket in die Ambassador Hotel in Los Angeles, Kalifornië, en is regstreeks oor die radio uitgesaai. William C. DeMille was die aanbieder.

Omdat die pryse toegeken is meer as agt maande ná die tydperk waarvan die rolprente in aanmerking gekom het, is besluit om die 3de Oscar-toekenningsaand in November 1930 te hou sodat die toekenning nader aan die relevante periode kan plaasvind. Die gevolg is dat 1930 die enigste jaar is waarin twee seremonies in dieselfde kalenderjaar gehou is.

Die tweede toekenningsaand het in ’n paar opsigte verskil van die eerste. Die belangrikstes hiervan was dat die wenners nie voor die tyd bekend gemaak is en daar nie amptelike benoemdes was nie, net nie-amptelike benoemdes uit die rolprente wat beoordeel is. Die getal kategorieë is ook van 12 tot 7 verminder.

*The Divine Lady* is die enigste prent wat al ’n Oscar vir beste regisseur ontvang het sonder dat dit vir beste rolprent benoem is, behalwe in die vorige jaar toe daar ’n prys vir die regisseur van ’n komedie was. Dit is ook die enigste keer dat geen rolprent meer as een Oscar gewen het nie.

## Wenners en benoemdes 
Hier volg ’n lys van die wenners en benoemdes (die wenners word eerste genoem):

## Verwysings 
## Eksterne skakels 
* FilmSite.org oor die 1928/'29-Oscars
* Academy Awards Database 
* 
* 15px Hierdie artikel is vertaal uit die Engelse Wikipedia
3de Oscar-toekenningsaand

duimnael|regs|180px|Carl Laemmle hou in 1930 ’n Oscar vas, moontlik die een vir *All Quiet on the Western Front*, waarvan sy seun Carl Laemmle jr. die vervaardiger was vir Universal Pictures.

Die **3de Oscar-toekenningsaand** deur die Academy of Motion Picture Arts and Sciences is op 5 November 1930 gehou om die beste rolprente van die tydperk 1 Augustus 1929 tot 31 Julie 1930 te vereer. Dit is gehou in die Ambassador Hotel in Los Angeles, Kalifornië, en die aanbieder was Conrad Nagel.

*All Quiet on the Western Front* was die eerste prent wat die Oscar vir beste prent en beste regisseur gewen het, ’n prestasie wat sedertdien heel algemeen geword het. Lewis Milestone was die eerste mens wat twee Oscars gewen het – hy het die prys vir beste regisseur vir ’n komedie op die 1ste Oscar-toekenningsaand ontvang. *The Love Parade* het ses benoemings gehad, die meeste tot in daardie stadium. Dit het egter nie in een kategorie gewen nie.

Die kategorie "beste klankopname" was die eerste nuwe kategorie sedert die begin van die Oscars.

Hier volg ’n lys van die wenners en benoemdes (die wenners word eerste genoem):

## Verwysings 
* Academy Awards Database 

## Eksterne skakels 
* 
* 15px Hierdie artikel is vertaal uit die Engelse Wikipedia
4de Oscar-toekenningsaand

duimnael|links|130px|Lionel Barrymore.

Die **4de Oscar-toekenningsaand** is deur die Academy of Motion Picture Arts and Sciences gehou om erkenning te gee aan rolprente tussen 1 Augustus 1930 en 31 Julie 1931.

Op die seremonie het die negejarige Jackie Cooper, wat vir beste akteur in *Skippy* benoem is, aan die slaap geraak op die skouer van Marie Dressler, ’n benoemde vir beste aktrise. Toe Dessler as die wenner aangekondig word, moes Cooper na sy ma se skoot geskuif word.

*Cimarron* was die eerste Wilde Weste-prent wat ’n Oscar vir beste prent gewen het en was vir 59 jaar die enigste een (totdat *Dances with Wolves* in 1990 gewen het). Dit was ook die eerste rolprent met sewe benoemings en die eerste prent wat meer as twee Oscars gewen het.

Jackie Cooper was die eerste kinderster wat benoem is en was vir die volgende amper 50 jaar die jongste. Hy was die tweede jongste benoemde ooit en die enigste ster onder 18 wat vir beste akteur benoem is.

*Cimarron* en *A Free Soul* was boonop die eerste twee prente wat benoemings vir meer as een toneelspeler gekry het.

Hier volg ’n lys van die wenners en benoemdes (die wenners word eerste genoem):

## Verwysings 
* Academy Awards Database 

## Eksterne skakels 
* 
* 15px Hierdie artikel is vertaal uit die Engelse Wikipedia
5de Oscar-toekenningsaand

duimnael|180px|Walt Disney.

Die **5de Oscar-toekenningsaand** is op 18 November 1932 deur die Academy of Motion Picture Arts and Sciences gehou om erkenning te gee aan rolprente tussen 1 Augustus 1931 en 31 Julie 1932.

*Grand Hotel* is die enigste prent nog wat net vir beste prent benoem is en niks anders nie. Dit was ook die laaste rolprent wat ’n Oscar vir beste prent gewen het sonder ’n benoeming vir beste regisseur tot *Driving Miss Daisy* in 1989.

Kortfilms is in dié jaar vir die eerste keer vir pryse benoem, en *Flowers and Trees* was die eerste kleurprent en eerste animasiekortprent wat gewen het.

Dit was ook die laaste keer dat geen prent meer as twee Oscars kon wen nie.

Hier volg ’n lys van die wenners en benoemdes (die wenners word eerste genoem):

## Ereprys 
* Walt Disney, vir die skepping van Mickey Muis

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
6de Oscar-toekenningsaand

duimnael|links|180px|Katharine Hepburn.

Die **6de Oscar-toekenningsaand** is op 16 Maart 1934 deur die Academy of Motion Picture Arts and Sciences gehou om erkenning te gee aan rolprente tussen 31 Julie 1932 en 31 Desember 1933. Will Rogers was die aanbieder en het al die pryse oorhandig.

Toe Rogers die prys vir beste regisseur aankondig, het hy bloot gesê: "Kom haal dit, Frank!" Frank Capra het gedink hy het gewen en het na die podium gehardloop, net om uit te vind Rogers het Frank Lloyd bedoel, wat vir *Cavalcade* gewen het.

Dit was die laaste keer dat die tydperk waarvan prente in aanmerking gekom het, oor twee kalenderjare gestrek het en dit was dus die langste tydperk nog (’n jaar en ’n half).

Dit was ook die laaste keer dat geen prent meer as vier benoemings gekry het nie.

Hier volg ’n lys van die wenners en benoemdes (die wenners word eerste genoem):

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Boomkoester

__NOTOC__

Die **boomkoester** (*Anthus trivialis*) is 'n palearktiese-broeiende voël en besoeker gedurende November tot Maart. Die voël is gelokaliseerd, algemeen in Zimbabwe en seldsaam elders. 

Die voël kom een-een of in los groepe in boomveldooptes voor. Hulle soek kos op die grond en vlieg in bome op wanneer hulle gesteur word en loop dan soos die boskoester op die takke. Die voël is 14&nbsp;cm groot en weeg 22 gram. In Engels staan die voël bekend as die *tree pipit*.

## Galery 

Tree Pipit (Anthus trivialis) (38450088622).jpg|Gesig op die rugkant
Tree Pipit (Anthus trivialis)-1.jpg|Singend in vertoonvlug, Frankryk
Oriental Tree Pipit.jpg|In Indië
Cuculus canorus canorus MHNT.ZOO.2010.11.150.18.jpg|Legsel van Europese koekoek (broeiparasiet) en *A. trivialis* (twee regs)
Anthus trivialis trivialis MHNT.ZOO.2010.11.204.26.jpg|Legsel van *A. t. trivialis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
7de Oscar-toekenningsaand

duimnael|180px|Clark Gable, wat die Oscar gewen het vir beste akteur.
duimnael|180px|Shirley Temple het ’n jeugprys gewen.

Die **7de Oscar-toekenningsaand** is op 27 Februarie 1935 deur die Academy of Motion Picture Arts and Sciences gehou om erkenning te gee aan rolprente van 1934. Die aanbieder was Irvin S. Cobb.

Frank Capra se invloedryke romantiese komedie *It Happened One Night* was die eerste prent wat al vyf toppryse gewen het: beste rolprent, regisseur, akteur, aktrise en verwerkte draaiboek. Dié prestasie sou later herhaal word deur ''One Flew Over the Cuckoo's Nest* in 1976 en *The Silence of the Lambs'' in 1992. Dit was ook die eerste romantiese komedie wat die Oscar vir beste prent gewen het.

Dit is die eerste keer dat pryse toegeken is vir prente van die vorige kalenderjaar – ’n praktyk wat steeds gevolg word. Die kategorieë beste redigering, beste oorspronklike musiek en beste oorspronklike liedjie is ook bygevoeg.

Shirley Temple het op sesjarige ouderdom die eerste jeugprys gewen – sy is die jongste ster wat nog ’n Oscar ontvang het.

## Pryse 
Hier volg ’n lys van die wenners en benoemdes (die wenners word eerste genoem):

## Jeugprys 
* Shirley Temple

## Verwysings 
## Eksterne skakels 
* 1934 Oscars-benoemdes en –wenners by infoplease.com
* 
* 15px Hierdie artikel is vertaal uit die Engelse Wikipedia
Swarthelmlaksman

__NOTOC__

Die **swarthelmlaksman** (*Prionops retzii*) is 'n redelik algemene maar dikwels lokale standvoël in boomveld, insluitend miombo en oewerbos. Hulle word oorwegend suidwaarts van die ewenaar in Afrika aangetref en bly in groepe van 5 tot 6 voëls in boomryke gebiede. Buite die broeityd vorm hulle gemengde groepe met ander helmlaksmanspesies en sluit ook by gemengde voëlgroepe aan. Hulle is vroeër meestal by die Malaconotidae of boslaksmans gereken, maar word tans by die Vangidae geplaas. Die voël is 22&nbsp;cm groot en weeg 44 gram. Alhoewel nie 'n trekvoël nie, kan hulle lokaal nomadies wees in droogtetye. Die dikbekkoekoek, 'n broeiparasiet, gebruik hierdie spesie as broeigasheer vir hul kuikens. In Engels staan dit as ''Retz's helmetshrike* bekend.

## Subspesies
Vier subspesies word erken:
* *P. r. nigricans* (Neumann, 1899) – suidsentraal-Afrika
* *P. r. graculinus* Cabanis, 1868 – Oos-Afrika
* *P. r. retzii* Wahlberg, 1856 – noordelike streke van suidelike Afrika
* *P. r. tricolor'' G.R.Gray, 1864 – oostelike en suidoostelike Afrika, veral kuslangs 

## Verspreiding
Die spesie word aangetref in Angola, noordoostelike Botswana, DRK, Eswatini, Kenia, Malawi, Mosambiek, noordelike Namibië, Somalië, noordelike Suid-Afrika, Tanzanië, Zambië en Zimbabwe.

## Galery

Flickr - Rainbirder - Retz's Helmet-Shrike (Prionops retzii).jpg|*P. r. graculinus* in oostelike Kenia
Juvenile Retz's Helmet-Shrike (Prionops retzii) (6029808342), crop.jpg|*P. r. tricolor*, jongeling in die Krugerwildtuin

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Fiskaallaksman

Die **fiskaallaksman** (*Lanius collaris*) is 'n algemene standvoël wat oor feitlik die hele Suider-Afrika voorkom in oop habitats asook parke en tuine. Die voël word 21 tot 23&nbsp;cm groot en weeg 25 tot 50 gram. In Engels staan die voël bekend as die *Common Fiscal*. Ander streeksname van die voël sluit die volgende in: janfiskaal, fiskaal, laksman, moordenaar, slagter, goggaslagter, biltongmaker, biltongvreter, beul, janhanger, spensvoël, kanariebyter, kwetteraar, katlagter, pietkoggelaar, jankoggelaar, tatterat, kekkelbek en têtiebek.

## Identifikasie 
Die voël word 21-23 cm lank en weeg 25 tot 58 g. Dit is mediumgroot, swart en wit gekleur, met 'n lang, dun stert. Die bokant van die kop, rug en 'n deel van die vlerke is swart. Die boonste vlerkdekvere is wit. Die stert is swart met wit buitenste stertpenne. Die onderkant van die voël is vuilwit. Die wyfies is minder kontrasterend. 

Die subspesies verskil onderling deur die intensiteit van die swart bokant, of die wit onderkant en die stert, die teenwoordigheid of afwesigheid van 'n wenkbroustreep, kolle op die bors en die verskil tussen manlike en vroulike eksemplare.

## Leefwyse 
Sy voedsel bestaan uit insekte, muise, vlermuise en klein voëls. Hy plunder ook die neste van voëls, waar hy dan die kuiken opvreet. Hierdie voël is baie territoriaal ingestel en val enige voël aan wat sy grondgebied binnedring. Hy sit op pale en drade, terwyl hy die omgewing bespeur vir prooi en indringers.
[duimnael|links|200px|'n [Kaapse skink wat deur 'n fiskaallaksman aan 'n koorsboom opgehang is.]]

## Verspreiding en habitat 
Daar is sedert die afsplitsing van die fiskaallaksman nog vyf subspesies geïdentifiseer:

**L. c. aridicolus* (Suidwes-Angola en Noordwes-Namibië)
**L. c. pyrrhostictus* (Noordoos-Botswana, suid-Zimbabwe, suidwes-Mosambiek en die ooste van Suid-Afrika)
**L. c. subcoronatus* (Suidoos-Angola en Sentraal-Namibië tot in die noorde van Suid-Afrika)
**L. c. collaris* (Suid-Namibië tot in die suide van Suid-Afrika)
**L. c. marwitzi* (Tanzanië en Noord-Malawi)

## Status 
Die grootte van die bevolking is nie gekwantifiseer nie. Moontlik neem die voël in aantal toe en daarom staan die fiskaallaksman (saam met die noordelike soort wat nie deur "BirdLife International" as 'n soort erken word nie) as nie bedreig op die IUBN-rooilys van bedreigde spesies.

Hierdie soort kom voor in oop terrein met kort gras, verspreide struikgewas, savanne, halfwoestyne, maar ook kusstreke met struikgewas, in landbougebied, langs paaie met telegraafpale en in parke.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* *Sasol Voëls van Suider-Afrika.* Struik Nature. Vierde Uitgawe 2011. 

## Notas
9de Oscar-toekenningsaand

Die **9de Oscar-toekenningsaand** is op 4 Maart 1937 deur die Academy of Motion Picture Arts and Sciences gehou om erkenning te gee aan rolprente van 1936. Die aanbieder was die akteur George Jessel.

Dit was die eerste keer dat pryse toegeken is aan die beste manlike en vroulike byspeler.

*My Man Godfrey* was die eerste prent wat in al vier toneelspelkategorieë benoem is. Dit is steeds die enigste sodanige prent wat nie as beste prent benoem is of enige Oscar gewen het nie.

Die wenner van die prys vir beste aktrise, Luise Rainer, is tans (2013) die vroegste benoemde of wenner in enige toneelspelkategorie wat steeds lewe, asook die oudste oorlewende Oscar-wenner vir toneelspel. Sy is 103 jaar oud.

## Pryse 
Hier volg ’n lys van die wenners en benoemdes (die wenners word eerste genoem):

## Erepryse 
* W. Howard Greene
* Harold Rosson
* *The March of Time*

## Eksterne skakels 
* 
* 15px Hierdie artikel is vertaal uit die Engelse Wikipedia
8ste Oscar-toekenningsaand

duimnael|260px|Bette Davis, beste aktrise, in 'n toneel uit *Dangerous*.

Die **8ste Oscar-toekenningsaand** is op 5 Maart 1936 deur die Academy of Motion Picture Arts and Sciences gehou om erkenning te gee aan rolprente van 1935. Die aanbieder was Frank Capra. Dit was die eerste jaar dat die beeldjies "Oscars" genoem is.

Die kategorie "Beste dansafrigting" is in dié jaar bekend gestel, maar het nie lank gehou nie – dit is drie jaar later afgeskaf.

*Mutiny on the Bounty* was die laaste prent tot op hede wat die Oscar vir beste prent gewen het en niks anders nie, en die enigste prent nog wat drie benoemings gekry het vir beste akteur: Clark Gable, Charles Laughton en Franchot Tone. Nie een van hulle het gewen nie.

Die wenner was Victor McLaglen vir sy spel in *The Informer*. Bette Davis het die Oscar vir beste aktrise gewen vir haar spel in *Dangerous*. *Mutiny on the Bounty* is aangewys as beste rolprent.

## Pryse 
Hier volg ’n lys van die wenners en benoemdes (die wenners word eerste genoem):

## Ereprys 
* D.W. Griffith – vir sy bydraes tot die rolprentbedryf as regisseur en vervaardiger

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Swart

**Swart** is die donkerste kleur in die kleurspektrum. Dit word gedefinieer as "die totale afwesigheid van lig of kleur" of as "'n mengsel van alle kleure of kleur-pigmente". Dit is die kleur wat alle lig absorbeer, nie weerspieël nie en dus verskyn as ontbloot van die orde.

Swart is die kleur van steenkool en die buitenste ruimte van die heelal. Die heksadesimale kode vir **swart** is #000000.

'n Swart kledingstuk of swart papier, se oppervlak vertoon swart omdat daar geen lig teruggekaats word nie. Al die lig wat op die voorwerp val, word deur die pigment van die verf geabsorbeer. By 'n elektriese voorwerp wat lig uitstraal, soos 'n rekenaar- of televisieskerm, word swart verkry deur geen lig uit te straal nie.

Geen enkele voorwerp is in werklikheid volledig swart nie, daar word altyd iets van die lig teruggekaats. Een uitsondering is die vorming van *swart gate* in die ruimte, waaruit geen lig kan ontsnap nie weens die massiewe swaartekrag.

Swart voorwerpe straal oor die algemeen wel infrarooi uit, as die voorwerp warm is. Die straling vanuit 'n swart liggaam het aanleiding gegee tot die postulaat dat elektromagnetiese straling uit kwanta bestaan.

## Gebruik en simboliek 
* Die term **swart** word in volkekunde gebruik om die **ras** van sogenaamde swart mense aan te dui, d.w.s. mense van nie-Europese, maar wel Afrika-afkoms met 'n donker gelaatskleur. Hierdie velkleur strek in werklikheid van vaalbruin tot pikswart, en mag oorvleuel met sommige mense wat as "wit" (blank) geklassifiseer is.
* 'n Persoon of firma wie se naam op die **swartlys** verskyn, kan normaalweg nie krediet bekom nie.
* 'n **Swart vlag** is 'n internasionale teken van óf aggressie, óf 'n gewapende stryd. Dit is in teenstelling met 'n wit vlag  van vrede, tipies in oorlogstyd.
* 'n Swart vlag in 'n motorwedren is 'n teken van gevaarlike **olie op die renbaan**.
* 'n **Swart lint** word deur mense gedra as 'n simbool van rou, geassosieer met die dood, ter nagedagtenis aan die slagoffers van rampe en oorloë.
* 'n **Swart gordel** in oosterse gevegskuns soos judo, karate, jiujitsu en taekwondo toon die hoogste rang aan.
* Swart is ook een van die twee opponente in vele bordspele van abstrakte strategie, soos *go*, skaak en dambord.

## Volksmond-uitdrukkings 
* Pikswart of gitswart – intensiewe vorm van swart.
* Swartmark – waar goedere onwettig te koop aangebied word (bv. sigarette, CD-skywe, rekenaarspeletjies, onwettige medisyne).
* Swartskaap – iemand wat (onredelik) uitgesonder word vir 'n oortreding van ander.
* Swart goud – ruolie of steenkool.
* Swart dag – wanneer daar 'n ramp of iets ergs gebeur het, swart is 'n somber kleur.
* Swartryp – ergste vorm van ryp, laat plantblare se huidmondjies bars en swart vertoon.
* "Swart-op-wit" - iets wat op papier geskryf of gedruk is (gewoonlik 'n belofte of kontrak).

## Variasies van swart 

Lêer:Coal anthracite.jpg|Antrasiet steenkool
Lêer:Graphit 01.jpg|Grafiet
Lêer:Ébano.jpg|Onbewerkte ebbehout
Lêer:Truffe noire du Périgord.jpg|'n Swart truffel (poeding) van Périgord, Frankryk
Lêer:Blackberry close-up.JPG|'n Swartbessie

## Sien ook 
* Lys van kleure

## Eksterne skakels 
*